

**Hysbysiad Preifatrwydd – Deisebau (yn cynnwys eDdeisebau)**

Bwriedir i’r hysbysiad hwn egluro pa wybodaeth mae’r Cyngor ei hangen er mwyn prosesu pob deiseb a geir. Mae ei angen er mwyn i’r Cyngor gasglu, storio a phrosesu gwybodaeth bersonol er mwyn darparu ei wasanaethau. Caiff eich data personol ei brosesu ar gyfer dibenion dechrau a llofnodi deisebau i godi materion gyda Chyngor Bwrdeistref Sirol Blaenau Gwent. Mae’r Cyngor yn rhoi mesurau yn eu lle i ddiogelu preifatrwydd unigolion ar hyd y broses.

**Pwy sy’n gyfrifol am yr wybodaeth?**

Caiff yr holl wybodaeth bersonol ei chadw a’i phrosesu gan Gyngor Bwrdeistref Sirol Blaenau Gwent yn unol â deddfwriaeth Diogelu Data. I gael gwybodaeth ar rôl y Rheolydd Data, y Swyddog Diogelu Data a manylion cyswllt y Cyngor, gweler y dudalen ‘Diogelu Data’ ar wefan y Cyngor:

[https://blaenau-gwent.gov.uk/en/Council/data-protection-foi/data-protection-act/](https://blaenau-gwent.gov.uk/en/council/data-protection-foi/data-protection-act/)

**Pa wybodaeth ydyn ni ei hangen?**

Bydd Cyngor Bwrdeistref Sirol Blaenau Gwent yn casglu gwybodaeth bersonol amdanoch chi a bydd yr wybodaeth hon yn cynnwys manylion tebyg i’ch:

* Enw
* Cyfeiriad
* Rhif ffôn
* Cyfeiriad E-bost
* Llofnod

Byddwn yn defnyddio’r wybodaeth hon i brosesu cais eich deiseb a gweinyddu’r camau gweithredu angenrheidiol. Gallwn wirio peth o’r wybodaeth gyda ffynonellau eraill i sicrhau cywirdeb yr wybodaeth y gwnaethoch ei rhoi.

**Pam ein bod angen eich gwybodaeth?**

Rydym angen yr wybodaeth yma i gyflawni eich dyletswyddau dan:

* Deddf Llywodraeth Leol ac Etholiadau (Cymru) 2021 (Cynllun Deisebau)

**Defnyddiwn eich data personol i:**

* Wirio eich bod yn gymwys i lofnodi deiseb
* Gwneud yn siŵr mai dim ond unwaith mae pobl yn llofnodi deiseb.
* Cysylltu â chi am ddeisebau yr ydych yn eu dechrau naill ai drwy e-bost neu dros y ffôn.
* Anfon gwybodaeth a chamau gweithredu am ddeisebau yr ydych wedi eu llofnodi.

Os ydych yn dechrau deiseb a’n bod yn ei derbyn, caiff eich enw ei gyhoeddi gyda’r ddeiseb am y cyfnod y mae ar agor ar gyfer llofnodion. Ni fyddwn yn cyhoeddi unrhyw wybodaeth bersonol arall amdanoch.

**Gyda phwy fyddwn ni yn rhannu eich gwybodaeth?**

I alluogi’r Cyngor i brosesu deisebau a chydymffurfio gyda’n rhwymedigaethau cyfreithiol, byddwn yn rhannu eich gwybodaeth:

* Yn fewnol o fewn Cyngor Blaenau Gwent ar gyfer dibenion busnes yn unig

Dim ond yw hynny yn hanfodol ar gyfer cyflawni unrhyw un o’i ddyletswyddau y bydd y Cyngor yn defnyddio’r wybodaeth.

**Am ba mor hir ydyn ni’n cadw eich gwybodaeth?**

Dim ond cyhyd ag sydd angen y bydd y Cyngor yn cadw eich gwybodaeth. Gellir cael manylion llawn am ba mor hir mae’r Cyngor yn cadw eich gwybodaeth drwy gysylltu â’r Adran berthnasol sy’n gyfrifol am y gwasanaethau rydych eu hangen.

Canolfan gyswllt y Cyngor: [info@blaenau-gwent.gov.uk](mailto:info@blaenau-gwent.gov.uk) / 01495 311556.

**Darparu gwybodaeth gywir**

Mae’n bwysig fod gennym wybodaeth gywir a chyfredol amdanoch er mwyn asesu eich anghenion a darparu’r gwasanaethau priodol. Os oes unrhyw fanylion amdanoch wedi newid, neu’n newid yn y dyfodol, gofynnir i chi sicrhau eich bod yn ein hysbysu cyn gynted ag sydd modd fel y gallwn ddiweddaru eich cofnodion.

**Gwneud Penderfyniadau Awtomedig**

Mae rhai penderfyniadau yn seiliedig ar gyfrifiadur gan fod y Cyngor yn defnyddio systemau awtomedig i gefnogi ei wasanaethau. Os caiff eich data personol ei phrosesu drwy ddulliau awtomedig, cewch eich hysbysu am y canlyniadau a chrynodeb o’r meini prawf a ddefnyddir yn y broses. Mae’r canlyniadau yn amodol ar benderfyniad terfynol gan y rheolwr gwasanaeth perthnasol.